Θέμα: Modern Greek Language (Secondary School)
Ερώτηση: Ελληνική Ορνιθολογική Εταιρεία. Η Ελληνική Ορνιθολογική Εταιρεία είναι περιβαλλοντική, μη κερδοσκοπική οργάνωση για τη μελέτη και προστασία των άγριων πουλιών και των βιοτόπων τους στην Ελλάδα. Από το 1982 εργάζεται με σκοπό να διασφαλίσει ένα ασφαλές περιβάλλον για πουλιά και για ανθρώπους. Το έργο της περιλαμβάνει μεγάλη ποικιλία δράσεων: από την προστασία και τη μελέτη, ως την ενημέρωση, την εκπαίδευση, αλλά και τις παρεμβάσεις για κρίσιμα θέματα του περιβάλλοντος. Είναι μέλος της μεγαλύτερης Παγκόσμιας Ένωσης για την προστασία των πουλιών και των βιοτόπων τους. Άλλωστε, τα προβλήματα των πουλιών δεν γνωρίζουν σύνορα. Γιατί όμως τα πουλιά; Τα πουλιά αποτελούν έναν από τους σημαντικότερους δείκτες της ποιότητας του φυσικού περιβάλλοντος. Στον αγώνα για την προστασία τους, η Ελλάδα είναι ιδιαίτερα σημαντική διεθνώς, τόσο για τα πουλιά που δεν μεταναστεύουν σε θερμότερους τόπους, όσο και για τα μεταναστευτικά είδη. Στο σταυροδρόμι τριών ηπείρων, η Ελλάδα, με εκπληκτική ποικιλία στο φυσικό περιβάλλον (ακτές, βουνά, δάση, λιβάδια), διευκολύνει το ταξίδι εκατομμυρίων πουλιών από τη Μεσόγειο προς την Αφρική. Η Ελλάδα αποτελεί έναν φιλόξενο τόπο για τα είδη του ευρωπαϊκού Βορρά που κατεβαίνουν για να ωφεληθούν από τον ήπιο χειμώνα της. Η παρακολούθηση και η καταμέτρηση του πληθυσμού τους είναι σημαντικό έργο στο οποίο δραστηριοποιούνται, εκτός από ειδικούς επιστήμονες, δεκάδες εθελοντές από όλη την Ελλάδα. Ειδικά οι παρατηρήσεις εθελοντών και ερασιτεχνών έχουν καθοριστικό ρόλο στο έργο της Ορνιθολογικής Εταιρείας, γιατί μπορούν να δώσουν πολύτιμα στοιχεία, τα οποία είναι αδύνατον να συγκεντρωθούν από λίγους ειδικούς επιστήμονες. Η Ορνιθολογική Εταιρεία πραγματοποιεί πολυετή εθελοντικά προγράμματα καταμέτρησης πουλιών στα οποία η συμβολή εθελοντών παρατηρητών γίνεται μέσο προστασίας τους. https://www.lifo.gr/articles/environment_articles/282182/i-elliniki-ornithologiki-etaireia-polema-ti-lathrothiria. Διασκευή για τις ανάγκες των εξετάσεων. Χρησιμοποιώντας αποκλειστικά τις πληροφορίες από το παραπάνω κείμενο, χαρακτηρίστε την πρόταση: Στην Ορνιθολογική Εταιρεία συμμετέχουν εθελοντές από όλες τις χώρες της Μεσογείου.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1